นิกเกอิปิดเช้าบวก 195.51 จุด หลังเฟดเล็งขึ้นดบ.กดเยนอ่อน
นิกเกอิปิดเช้าบวก 195.51 จุด หลังเฟดเล็งขึ้นดบ.กดเยนอ่อน
5 พ.ย. 2558

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าเพิ่มขึ้น 195.51 จุด หรือ 1.03% แตะที่ 19,122.42 จุดเนื่องจากหุ้นกลุ่มส่งออกได้รับแรงหนุนจากการอ่อนค่าของเงินเยนเมื่อเทียบกับดอลลาร์ ท่ามกลางกระแสคาดการณ์เกี่ยวกับการปรับขึ้นอัตราดอกเบี้ยในสหรัฐภายในช่วงสิ้นปีนี้
เงินเยนอ่อนค่าลงเมื่อเทียบดอลลาร์ เนื่องนางเจเน็ต เยลเลน ประธานธนาคารกลางสหรัฐ (เฟด) กล่าวแถลงต่อคณะกรรมาธิการบริการการเงินประจำสภาผู้แทนราษฎรสหรัฐ โดยระบุว่า เฟดอาจจะปรับขึ้นอัตราดอกเบี้ยในการประชุมวันที่ 15-16 ธ.ค. แม้ย้ำว่า ขณะนี้เฟดยังไม่ได้มีการตัดสินใจแต่อย่างใด
นางเยลเลนระบุว่า เศรษฐกิจสหรัฐจะยังคงขยายตัวในอัตราที่เพียงพอต่อการสร้างความคืบหน้าในตลาดแรงงาน และช่วยหนุนให้อัตราเงินเฟ้อกลับสู่ระดับเป้าหมายที่ 2% ในระยะกลาง และหากข้อมูลเศรษฐกิจที่เฟดได้รับให้การสนับสนุนการคาดการณ์ดังกล่าว ก็มีความเป็นไปได้ที่เฟดจะปรับขึ้นอัตราดอกเบี้ยในเดือนหน้า แต่ที่สำคัญคือ เรายังไม่ได้ทำการตัดสินใจใดๆในเรื่องนี้”